ดินสไลด์ทับคนงาน ขุดร่องริมถนนที่สมุทรปราการ ตาย 1 ราย
เครดิตภาพ มูลนิธิร่วมกตัญญูนคร0516,เกิดเหตุดินสไลด์ทับคนงานเสียชีวิต 1 ราย ภายในซอยสนามกอล์ฟเกียรติธานี อ.บางบ่อ จ.สมุทรปราการ ขณะคนงานลงไปเก็บงานในร่องข้างถนนลึก 2 เมตร ขณะที่เพื่อนคนงานอีก 2 คนวิ่งหนีทันรอดหวุดหวิด,เมื่อเวลา 11.00 น. วันที่ 18 ธันวาคม 2561 ร.ต.อ.กัมปนาท สมมา รองสว.สอบสวน สภ.บางบ่อ จ.สมุทรปราการ รับแจ้งมีเหตุดินสไลด์ทับคนงานเสียชีวิต 1 ราย ภายในซอยสนามกอล์ฟเกียรติธานี หมู่ 5 ต.บางบ่อ อ.บางบ่อ จ.สมุทรปราการ จึงเข้าตรวจสอบ พร้อมด้วย พ.ต.อ.สรวิศ สุขแพทย์ ผกก.สภ.บางบ่อ และมูลนิธิป่อเต็กตึ๊ง,ที่เกิดเหตุพบร่างของ นายชานดี ใหม่ (CHANDY MAI) หรือนายดี อายุ 23 ปี ชาวกัมพูชา ถูกดินโคลนลักษณะเป็นดินเหนียวทับเกือบทั้งตัวตั้งแต่ช่วงอกลงไป เสียชีวิต ภายในร่องน้ำที่มีขนาดความลึก 2 เมตร กว้าง 1.3 เมตร ใกล้กันพบรถแบ็กโฮและคนงานหลายคนยืนดูอยู่ด้วยความตกใจ,จากการสอบสวน นายประภาศ อ่วมภูมิ อายุ 54 ปี ผู้ควบคุมงานให้การเบื้องต้นว่า ก่อนเกิดเหตุทุกคนทำงานปกติ โดยรถแบ็กโฮทำการขุดดินออกจากร่องน้ำขึ้นมาวางกองด้านบนเพื่อจะขยายผิวจราจรในซอยดังกล่าว ระยะทาง 500 เมตร ระหว่างนั้นนายดี ผู้เสียชีวิต พร้อมกับเพื่อนคนงานอีก 2 คนได้ลงไปนั่งในร่องน้ำที่มีความลึก 2 เมตร กว้าง 1.3 เมตร ในจุดที่ทำการขุดดินขึ้นมาแล้ว เพื่อทำการเก็บงานเพิ่มเติม ระหว่างนั้นดินที่ถูกขุดขึ้นไปวางเป็นกองๆ ด้านบนฝั่งด้านขวาเกิดสไลด์ลงมาทับร่างของนายดีทันทีจนเสียชีวิต แต่เพื่อนคนงานอีก 2 คนหนีทันจึงไม่ได้รับบาดเจ็บ,เบื้องต้นเจ้าหน้าที่ตำรวจมอบหมายให้ป่อเต็กตึ๊งนำศพส่งชันสูตรที่สถาบันนิติเวช เพื่อหาสาเหตุการตาย ก่อนประสานญาติมารับศพกลับไปบำเพ็ญกุศล และนำตัวผู้ที่อยู่ในที่เกิดเหตุมาสอบปากคำอีกครั้ง.
เกิดเหตุดินสไลด์ทับคนงานเสียชีวิต 1 ราย ภายในซอยสนามกอล์ฟเกียรติธานี อ.บางบ่อ จ.สมุทรปราการ ขณะคนงานลงไปเก็บงานในร่องข้างถนนลึก 2 เมตร ขณะที่เพื่อนคนงานอีก 2 คนวิ่งหนีทันรอดหวุดหวิด
ดินสไลด์,ดินสไลด์ทับคนงาน,ดินถล่มทับคนงาน,อ.บางบ่อ,สมุทรปราการ,ข่าวทั่วไป